text: ریلوے کے محکمے نے’ وکلپ’،متبادل ٹرین میں جگہ دینے کی اسکیم (اے ٹی اے ایس) کا سلسلہ یکم نومبر 2015 کو شروع کیا تھا ، جس کا مقصد یہ تھا کہ ویٹنگ لسٹ والے مسافروں کو کنفرمڈ سیٹ دی جاسکے اور فراہم سیٹوں کا زیادہ سے زیادہ فائدہ اٹھایا جاسکے۔ یہ سہولت ابتداء میں نئی دہلی-جموں، نئی دہلی-لکھنو، دہلی-ہاؤڑہ، دہلی-چنئی، دہلی-ممبئی اور دہلی-سکندرآباد سرکٹوں میں شروع کی گئی تھی، اب 22 مارچ 2017 سے اس سہولت کو تمام سیکٹروں تک توسیع دے دی گئی ہے۔